Польшийн Шинжлэх ухааны академи

Польшийн Шинжлэх Ухааны Академи (польш: Polska Akademia Nauk — PAN) нь Польшийн үндэсний шинжлэх ухааны академинэг талаас Польшийн нэр хүндтэй эрдэмтдийг нэгтгэсэн байгууллага, нөгөө талаас төвлөрсөн удирдлагатай улсын шинжлэх ухааны хүрээлэнгүүдийн сүлжээ бөгөөд шинжлэх ухааны судалгааг хамгийн өндөр түвшинд явуулах үндсэн үүрэгтэй юм.

 Түүх 
Польшийн Мэдлэгийн Академи (польш. Polska Akademia Umiejętności) болон Варшавын шинжлэх ухааны нийгэмлэг (польш.Towarzystwo Naukowe Warszawskie) зэргийг татан буулгаж Польшийн Шинжлэх Ухааны Академийг байгуулах шийдвэрийг 1951 оны 6-р сарын 29-өөс 7-р сарын 2-нд болсон Польшийн Шинжлэх Ухааны 1-р Их Хурлаас гаргасан байна. 

Эхэндээ энэ нь зөвхөн эрдэмтдийн холбоо байсан бол 1960 онд Польшийн шинжлэх ухааныг хариуцсан төрийн захиргааны төв байгууллага болж өөрчлөгдсөн, шинжлэх ухааны хүрээлэнгүүдийн сүлжээг удирддаг байсан. 

1990 онд Польшийн ШУА төрийн байгууллагын статусаа больсон. Засгийн газрын түвшинд шинжлэх ухааны хяналтын чиг үүргийг Шинжлэх ухааны судалгааны хороо хариуцах болжээ. 

 Ерөнхийлөгч нар 

 Ян Богдан Дембовски: 1952—1956
 Тадеуш Котарбински: 1957—1962
 Януш Грошковски: 1962—1971
 Влодимеж Тшебятовски: 1971—1977
 Витольд Новацки: 1977—1980
 Александр Гейштор: 1980—1983
 Ян Кароль Костшевски: 1984—1990
 Александр Гейштор: 1990 — 1992
 Лешек Кузьницки: 1993 — 1998
 Мирослав Моссаковски: 1999 —2001
 Ежи Колодейчак: 2002 —2003 (үүрэг гүйцэтгэгч)
 Анжей Легоцки: 2003 — 2006
 Михав Клябер: 2007 — 2015
 Ежи Душиньски: 2015 — 2022
 Марек Конаржевски: 2022-